stanford-oval/wikipedia huggingface dataset:
טג'אן
היסטוריה

האזור בו שוכנת טג'אן כיום נודע בשם "האנבאט" (한밭), שמשמעותו "שדה גדול", מאז תקופת שושלת צ'וסאן. למעשה, "טג'אן" הוא ביטוי אותה משמעות בהאנג'ה.
עד תחילת המאה ה-20 הייתה טג'אן כפר קטן ולא משמעותי, שגדל והתאכלס במהירות עקב הפיכתו לצומת דרכים: בשנת 1905 נחנכה מסילת הברזל קיאנגבו, שמחברת בין סיאול לפוסאן, ובטג'אן נקבעת תחנת רכבת. מאוחר יותר, בשנת 1926 נפתחה מסילת הברזל פונאם, שמחברת את מוֹקְפְּהוֹ למסילת קיאנגבו בתחנת טג'אן.
ב-1932 הפכה טג'אן לבירת מחוז דרום צְ'הוּנגצְ'הַאנג, במקום גונגג'ו, ונעשו שינויים גדולים בתחומי השיפוט של העיר, שאיפשרו לה "לבלוע" את העיירה הסמוכה, טדאק, בשנת 1983. בשנת 1995 ניתן לטג'אן מעמד של "עיר מטרופולין" בעלת מנהל עצמאי ממחוז דרום צ'הונגצ'האנג. בשנת 1997 הושלמה בניית קומפלקס מבנים ממשלתיים כחלק מתוכנית להעביר חלק ממשרדי הממשלה מסיאול הצפופה לערים מרכזיות אחרות בקוריאה הדרומית.
כיום, קצב צמיחת האכלוסייה בטג'אן שני רק לסיאול הבירה.
גאוגרפיה

טג'אן ממוקמת במרכז הגאוגרפי של קוריאה הדרומית, היא גובלת במחוזות צפון צ'הונגצ'האנג ודרום צ'הונגצ'האנג ממזרח ומדרום-מערב בהתאמה, בעיר המיוחדת האוטונומית סג'ונג (אנ') מצפון ובמרחק כמעט-שווה מהערים החשובות של קוריאה הדרומית: 144 ק"מ דרום-מזרחית לבירה סיאול, 199 ק"מ מפוסאן ו-137 ק"מ מקוואנגג'ו.
סביב לטג'אן נמצאים מספר הרים וממערבה משתרע פארק לאומי קְיֵרוֹנְג. את העיר חוצים מדרום לצפון שלושת יובליו של נהר גִים: קאפּ, יוּדִינג וטג'אן, הם מתמזגים בתחומה של העיר.
חלוקה מנהלית

טג'אן מחולקת ל-5 מחוזות (구 - קוּ):
טדאק (대덕)
טוֹנג (동)
צ'ינג (중)
סַה (서)
יוּסאנג (유성)
חינוך

כחלק מאפיונה של טג'אן כ"עמק הסיליקון של קוריאה הדרומית" נמצאים בה מכוני מחקר מסחריים וממשלתיים רבים, כמו מעבדות LG, סמסונג ואוניברסיטת קוריאה למדעים וטכנולוגיה. בעיר ממוקמת גם האוניברסיטה הלאומית צ'הונגנאם, אחת האוניברסיטאות הלאומיות הגדולות בקוריאה הדרומית, ואוניברסיטת פֵצֵ'ה, מהוותיקות שבאוניברסיטאות הפרטיות במדינה.
תחבורה

טג'אן יושבת בצומת תחבורה מרכזי בו נפגשות דרכים המחברות בין סיאול, פוסאן ומוקפהו. במרחק של כחצי שעה נסיעה ברכב לצפונה של טג'אן שוכן שדה התעופה הקרוב ביותר אליה, שדה התעופה צ'האנגג'ו.
בעיר עתידה לפעול גם רכבת תחתית בעלת חמישה קווים. נכון ל-2009, הושלמה בנייתו של קו אחד המחבר בין תחנת הרכבת הבין-עירונית, שנמצאת במרכז המקורי של העיר, לחלקים מודרניים יותר של העיר, דוגמת אזור בניין העירייה ומשרדי הממשלה.
ערים תאומות

יפן אודה, יפן
ארצות הברית סיאטל, וושינגטון, ארצות הברית
הונגריה בודפשט, הונגריה
הרפובליקה העממית של סין נאנג'ינג, ג'יאנגסו, הרפובליקה העממית של סין
קנדה קלגרי, אלברטה, קנדה
מקסיקו גוודלחרה, חליסקו, מקסיקו
שוודיה אופסלה, שוודיה
רוסיה נובוסיבירסק, נובוסיבירסק, רוסיה
אוסטרליה בריזבן, קווינסלנד, אוסטרליה
וייטנאם בין יינג, וייטנאם
הרפובליקה העממית של סין וושי, ג'יאנגסו, הרפובליקה העממית של סין
הערות שוליים

↑  https://www.citypopulation.de/en/southkorea/admin/
↑  עיר מטרופוליטנית - בהנגול: 광역시 - "'גְווַאנְגְיוֹקְסִי" - עיר מיוחדת בעלת סמכויות זהות למחוז, ישנן 6 ערים כאלו במדינה, האחרות הן פוסאן, אינצ'ון, דאיגו, קוואנגג'ו ואולסן.
| --- | --- |
בקרת זהויות :  NLI: 987007562152805171  CiNii: DA16761436  GND: 4413933-0  ISNI: 0000 0004 6013 2689  LCCN: n82043279  MusicBrainz: afc6d9f8-2785-454b-89a4-837bb5d89ca1  NKC: ge454710  NLK: KSH1998015819  VIAF: 130204952   WorldCat (עם VIAF): 130204952 
מחוזות טג'אן
חסא דאשתמוע

חסא דאשתמוע היה אמורא שפעל באשתמוע שבארץ ישראל בסוף המאה השלישית או תחילת המאה הרביעית לספירה. הוא מוזכר פעם אחת בתלמוד הירושלמי בהקשר לביקור של רבי יסא אצלו.
חסאן א-נורי

| --- | --- |

 לידה:  9 בפברואר 1960 (בן 64) דמשק, סוריה 
 מדינה:  סוריה 
 השכלה:  אוניברסיטת דמשק 
 
חסאן א-נורי (בערבית: حسان النوري; נולד ב-9 בפברואר 1960) הוא פוליטיקאי סורי שהיה מועמד לבחירות לנשיאות סוריה ביוני 2014.
א-נורי נולד בדמשק. הוא קיבל תואר ראשון בכלכלה ומסחר מאוניברסיטת דמשק בשנת 1982, וכן דוקטורט בניהול כללי מאוניברסיטת ג'ון פ. קנדי בשנת 1989. הוא היה מזכיר לשכת התעשייה של דמשק בין השנים 1997–2000. נורי התמודד (כראש מפלגת NIACS) והפסיד בבחירות בשנת 2014 לבשאר אל-אסד, כאשר השיג 4.3% (500,279) מהקולות, על פי נתוני SANA (סוכנות הידיעות הערבית הסורית).
הערות שוליים

↑  "Hassan Al Nouri Curriculum Vitae". isbm-me.com. אורכב מ-Hassan Al Nouri Cirriculum Vitae המקור ב-2014-05-05. {{cite web}}: Check |url= value (עזרה)
↑  Observer, The Syrian. "Who's who: Hassan Al-Nouri". The Syrian Observer (באנגלית). אורכב מ-המקור ב-2018-07-18. נבדק ב-2018-07-18.
↑  "Dr. Bashar Hafez al-Assad wins post of President of Syria with sweeping majority of votes at 88.7%". Syrian Arab News Agency (SANA). Syrian Arab News Agency (SANA). אורכב מ-המקור ב-6 ביוני 2014. נבדק ב-25 ביוני 2014. {{cite web}}:  (עזרה)
ערך זה הוא קצרמרבנושא סוריה ובנושא פוליטיקה. אתם מוזמנים לתרום לוויקיפדיה ו.
חס ושלום

חס ושלום הוא ביטוי מתקופת האמוראים המביע הסתייגות ודחיה או פחד מתיאור או ממצב שהוזכרו. משמעות הביטוי דומה למשמעות של "ה' ישמור", שנאמר כיום בתגובה להאשמה חמורה או לאזכור פורענות כלשהי.
בלשנים הציעו סברות שונות לגבי מקור המילה "חס". לפי סברה אחת, בה תמכו חוקר הלשון ארנסט קליין ומשה בר-אשר, המילה נגזרת מהשורש חו"ס, במובן הגנה ורחמים. לפי יצחק גלוסקא מקורה בשורש חו"ס במשמעות שונה, "הרחקת הרע והשלילה". חנוך יהודה קוהוט טען שהמילה קרובה ל"ח'ס" בערבית, שמשמעותו דבר בזוי שכולם מתרחקים ממנו.
קיים בלבול בין הביטוי "חס ושלום" לביטוי הדומה "חס וחלילה". בדפוסי התלמוד והמדרש שבהם מופיע הביטוי "חס וחלילה", הסיבה היא פתיחה שגויה של ראשי התיבות ח"ו. בלשון חז"ל, הן בגמרא והן במדרשים (חוץ ממדרש אגדה), מופיע רק "חס ושלום", והביטוי "חס וחלילה" לא מופיע כלל. חוקרים הציעו שהביטוי "חס וחלילה" נוצר בהשפעת היידיש או הערבית.
הערות שוליים

↑  רוביק רוזנטל, הזירה הלשונית: חוזר-חלילה-חס-שלום, באתר nrg‏, 17 בפברואר 2006
↑  מיכאל שניידר, לתולדות הביטוי "חס וחלילה", לשוננו פה, תשפ"ג, עמ' 52 הערה 8, באתר האקדמיה ללשון העברית
↑  מיכאל שניידר, לתולדות הביטוי "חס וחלילה", לשוננו פה, תשפ"ג, עמ' 52, באתר האקדמיה ללשון העברית
↑  יעקב עציון, חלילה וחסה, ממעמקים: כתב עת וירטואלי לספרות ואמנות, באתר דעת
↑  מיכאל שניידר, לתולדות הביטוי "חס וחלילה", לשוננו פה, תשפ"ג, עמ' 51—63, באתר האקדמיה ללשון העברית
↑  ספר בראשית, פרק מ"ד, פסוק ז'
↑  תלמוד בבלי, מסכת נדרים, דף י"ב, עמוד ב'
↑  תלמוד בבלי, מסכת מנחות, דף נ"ג, עמוד ב'
↑  ספר הזוהר, פרשת לך לך
ערך זה הוא קצרמרבנושא יהדות. אתם מוזמנים לתרום לוויקיפדיה ו.
טרנס רנצ'ר

| --- | --- |

רנצ'ר בשנת 2016
 לידה:  19 בפברואר 1973 (בן 51) ניו יורק, ארצות הברית
 עמדה:  רכז
 גובה:  1.91 מטרים
 מכללה:  אוניברסיטת טקסס
 דראפט:  בחירה מספר 32, 1995 וושינגטון בולטס
טרנס רנצ'ר (באנגלית: Terrence Lamont Rencher; נולד ב-19 בפברואר 1973) הוא כדורסלן עבר אמריקאי ששיחק כרכז (גובהו 1.90 מ'), כיום עוזר מאמן באוניברסיטת ניו מקסיקו.
קריירת מכללות, NBA ו-CBA

לאחר קריירת תיכונים טובה בתיכון סיינט ריימונד לבנים שברובע הברונקס שבסופה נבחר למר כדורסל של מדינת ניו יורק לשנת 1991, שיחק רנצ'ר בין 1991 ל-1995 באוניברסיטת טקסס באוסטין, במדיה זכה בתואר "הפרשמן המצטיין של המחוז הדרום-מערבי" לשנת 1992 ופעמיים נבחר לנבחרת המחוז הדרום-מערבי של ליגת המכללות (1992, 1995). את קריירת המכללות סיים עם 2,306 נקודות כשחקן האוניברסיטה (מה שהפך אותו לשיאן הנקודות של המוסד ושל המחוז הדרום-מערבי בכל הזמנים) ו-440 אסיסטים. הוא נבחר בדראפט ה-NBA לשנת 1995 כבחירה ה-32 בסיבוב השני על ידי וושינגטון בולטס, לאחר מכן הועבר בטרייד למיאמי היט מבלי ששיחק בבולטס, באמצע עונת הבכורה שלו ב-NBA הועבר בטרייד לפיניקס סאנס. בעונת 1996/1997 שיחק בליגת ה-CBA בקבוצות גרנד ראפידס הופס ופלורידה ביץ' דוגס.
אירופה

ב-1997 הביא ארז אדלשטיין את רנצ'ר לבני הרצליה. הרצליה הייתה התחנה הראשונה שלו באירופה, במשך שנתיים רנצ'ר היה מהזרים הבולטים בליגה 17.8 נקודות ו-4.9 אסיסטים בעונה הראשונה, 19.5 נקודות בשנייה. עם זאת, במהלך העונה השנייה רנצ'ר שבת "שביתה איטלקית" למספר משחקים ולבסוף הוא עזב את הקבוצה לפני הפלייאוף ב-1998 בגלל בעיות כלכליות של המועדון.
בקיץ 1999 חתם רנצ'ר על חוזה של 230 אלף דולר בקאנטו מאיטליה. הוא שיחק בהמשך בק.ק ספליט מקרואטיה (12.2 נקודות בסופרוליג), שנתיים בטלקום בון ושנה בקלן הגרמניות. ב-2004/2005 חתם ברג'יו קלבריה מהליגה האיטלקית, אך שוחרר בדצמבר וירד לרימיני מהליגה השנייה באיטליה (14.3 נקודות, 2.3 אסיסטים). ב-4 בספטמבר 2005, בגיל 32, כשהקריירה שלו בנסיגה, חזר רנצ'ר להרצליה וחתם לעונה אחת בבני השרון של יעקב ג'ינו, במהלך 2006 גילה רנצ'ר בעיות התנהגות שלוו בעבירות טכניות ובלתי-ספורטיביות רבות, עימות פיזי עם איתי לב מעירוני רמת גן בזמן משחק, קללות כלפי השופט משה ביטון ששרק לו לעבירה בעת משחק נגד מכבי תל אביב והתדרדרות ביחסיו עם מאמנו, שלבסוף הובילו לשחרורו מהקבוצה (שבעונת 2005/2006 החליפה מספר זרים). בעונת 2006/2007 עבר לשחק באפולון פטרס מליגת העל היוונית, בסיום העונה הודיע על פרישה ממשחק פעיל.
קריירת אימון

לאחר פרישתו מכדורסל לאחר העונה ביוון עבר לאימון תיכון אמריקאי בעונת 2007/2008. לאחר מכן החל בקריירה של עוזר אקדמי לשחקנים ועוזר מאמן באוניברסיטאות שונות בארצות הברית.
הערות שוליים

↑  טרנס רנצ'ר באתר Daily Texan
זכויות להט"ב בבוליביה

| --- | --- |

בוליביה
 מעמד בחוק:  חוקי מאז 1832
 טרנסג'נדריות:  ישנה הכרה בשינוי מגדר מאז 2016
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת מאז 2015
 הגנה מפני אפליה:  הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית, בעוד ישנה מגבלה בחוקת המדינה המכירה בנישואים הטרוסקסואלים בלבד מאז 2009,
 אימוץ:  אין הכרה באימוץ על ידי זוגות חד מיניים, יחידים רשאים לאמץ ללא קשר לנטייה מינית
 
 הצבעה על הצהרת האו"ם:  בעד
לסביות, הומואים, טרנסג'נדרים וביסקסואלים (להט"ב) בבוליביה מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית של גברים או נשים חוקית במדינה מאז 1832 בעוד חוקת בוליביה אוסרת על אפליה על בסיס נטייה מינית וזהות מגדרית, מה שהופך את בוליביה לאחת המדינות הבודדות בעולם המחזיקות בהגנה חוקתית עבור תושבי להט"ב מפני אפליה. עם זאת, זוגות חד-מיניים ומשקי בית שבראשם זוגות חד-מיניים אינם זכאים לאותן ההכרות המשפטיות הזמינות לזוגות נשואים הטרוסקסואלים.
בשנת 2016, בוליביה העבירה חוק זהות מגדרית מקיפה, אשר החל להכיר לראשונה בעברת ניתוח להתאמה מגדרית לאזרחים טרנסג'נדרים בבוליביה למען שינוי מגדרם ושמותיהם במסמכים רשמיים לזהותם המועדפת.
בעקבות פסיקת בית הדין האינטר-אמריקאי לזכויות אדם בינואר 2018, אשר קבע כי מדינות החתומות על האמנה האמריקאית לזכויות אדם (בהן בוליביה) מחויבות להכיר בנישואים חד מיניים כזכות אדם. בעודו קבע תקדים מחייב לבתי המשפט בבוליביה בנושא, ולהמתנה של פסק הדין מאת בית המשפט החוקתי הרב-לאומי של בוליביה, שירות הרישום האזרחי הודיע על כוונתו ב-9 בדצמבר 2020 להנפיק תעודות איחוד אזרחי ("איחוד חופשי") המציעות את כלל הזכויות, ההטבות והחובות החוקיות של נישואים עבור לזוגות חד מיניים במדינה. עם זאת, במאי 2021, משרד שירות הרישום בלה פאס סירב דה פקטו לרשום מערכת יחסים של זוג לסביות. עורך דין המייצג את בנות הזוג טען כי דחיית רישומן סותרת את החלטת המרשם עצמו שניתנה בדצמבר 2020.
היסטוריה

לפני תחילתה של הקולוניזציה הספרדית, עמים ילידים שונים אכלסו את שטחי בוליביה. בין אלה נכללו אנשי הקצ'ואה (כולל האינקה), האיימרה, גוארני, צ'יקיטאנו והמוקסו בין היתר בעוד הומוסקסואליות ומערכות יחסים חד מיניות תועדו בקרב קבוצות שבטים אלו. העמים מוקסו, צ'יקיטאנו, גוראני והצ'יריגואנו נטו לראות הומוסקסואליות באדישות, בעוד אנשי האיימרה ראו בהומוסקסואלים "יצורים על טבעיים ושמאנים בעלי יכולות קסם". לסביות אשק היו ידועות בשם הוליג'ושטה ("holjoshta") זכו להערכה רבה על ידי בני האינקה.
עם זאת, הקבלה והפתיחות בעבר אינן מוגדרות כרחבות בזמנים המודרניים. המרתה של בוליביה לאמונה בדת הנצרות, שבאופן מסורתי התייחסה להומוסקסואליות כחטא, הביאה לאקלים הומופובי ורדיפת תושבי להט"ב בוליביאנים. המגמה נכונה במיוחד בקרב אנשי האיימרה, שתרבותם הפופולרית רואה כיום בהומוסקסואליות מילה נרדפת לבגידה או מזל רע. התפיסה המסורתית של הומוסקסואליות, במיוחד הומוסקסואליות גברית, על ידי בני האינקה עדיין אינה ברורה ומהווה נושא לוויכוחים מתמשכים. בעקבות הכיבוש הספרדי, "מעשי סדום", בין אם בוצעו על ידי בני זוג הטרוסקסואלים או הומוסקסואלים, הפכו לעונשים בשריפה על המוקד.
מעמד בחוק

פעילות הומוסקסואלית בבוליביה הפכה לחוקית מאז 1832, בעוד גיל ההסכמה הן עבור זוגות הומוסקסואלים והטרוסקסואלים כאחד נקבע ל-14 שנים.
הכרה במערכות יחסים חד מיניות

בוליביה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
לצד אי הכרתה של בוליביה במערכות יחסים הומוסקסואליות, ישנה הגבלה בחוקת המדינה מאז 2009 המגדירה נישואים כאיחוד הטרוסקסואלי בין גבר לאישה בלבד. ביולי 2010, בעקבות החלת הכרתם של נישואים חד מיניים בארגנטינה, הצהיר סגן הנשיא אלווארו גרסיה לינרה כי לממשלה "אין תוכניות להכשיר נישואים חד מיניים".
באפריל 2012, חבר בקואליציית האופוזיציה, "ההתכנסות הלאומית", הציג הצעת חוק באספה המחוקקת הרב-לאומית להכשרת איחודים אזרחיים עבור זוגות חד-מיניים. אולם, הצעת החוק נתקעה ולא אושרה. הצעות דומות מרובות הוצגו בשנים הבאות, אך כולן נתקעו עקב התנגדות של הכנסייה הקתולית ומספר מחברי מפלגת התנועה הממשלתית לסוציאליזם.
ב-9 בינואר 2018, בית הדין האינטר-אמריקאי לזכויות אדם (IACHR) קבע כי מדינות החתומות על האמנה האמריקאית לזכויות אדם (בהן בוליביה) מחויבות לאפשר לזוגות חד מיניים להינשא. הפסיקה, שקבעה תקדים מחייב למדינות רבות באמריקה הלטינית, קובעת כי,
"המדינה חייבת להכיר ולהבטיח את כל הזכויות הנגזרות מקשר משפחתי בין בני אותו המין בהתאם להוראות הסעיפים 11.2 ו-17.1 של האמנה האמריקאית. (...) בהתאם לסעיפים 1.1, 2, 11.2, 17 ו-24 של האמנה האמריקאית, יש צורך להבטיח גישה לכל הדמויות הקיימות במערכות המשפט המקומיות, לרבות הזכות להינשא. (...) להבטיח את ההגנה על כל הזכויות של משפחות שנוצרו על ידי זוגות חד מיניים, ללא אפליה ביחס לאלו המורכבות על ידי זוגות הטרוסקסואלים".
בעקבות ההחלטה, זוג הגברים דייוויד ארוקיפה פרז וגידו מונטניו דוראן, הלכו למשרד הרישום האזרחי (SERECI) בלה פאס באוקטובר 2018, בניסיון למסד את מערכת היחסים שלהם בת 9 השנים כ-"איחוד חופשי" בו מוצעות אותן הזכויות של נישואים. עם זאת, המרשם סירב, אך ב-9 בדצמבר 2020 בעקבות פסיקת בית המשפט לטובת בני הזוג על ידי הלשכה החוקתית השנייה של בית המשפט המחלקתי של לה פאס ב-3 ביולי 2020, הפך את עמדתו. המרשם פרסם את "החלטה 003/2020" והורה על רישום האיחוד החופשי של ארוקיפה פרז ומונטניו דוראן. בני הזוג רשמו לבסוף את האיחוד שלהם ב-18 בדצמבר 2020. החלטה זו היוותה תקדים לזוגות חד מיניים אחרים לגשת להכרה זו בבוליביה, בעוד פעילי להט"ב תיארו את ההחלטה כ-"היסטורית". עם זאת, במאי 2021, משרד שירות הרישום בלה פאס סירב דה פקטו לרשום מערכת יחסים של זוג לסביות. עורך דין המייצג את בנות הזוג טען כי דחיית רישומן סותרת את החלטת המרשם עצמו שניתנה בדצמבר 2020.
הורות ואימוץ

לא ידוע אם זוגות חד מיניים מורשים לאמץ בבוליביה. זוגות אינם רשאים לאמץ במשותף אלא אם בני הזוג נשואים כחוק או באיחוד חופשי, בעוד ישהכרה באיחוד חופשי עבור זוגות חד מיניים מאז דצמבר 2020, סביר להניח כי זוגות חד מיניים באיחודים אלה רשאים לאמץ. עם זאת, אין לכך תיעוד או אישור כלשהו לכך שהרחבת הזכות לזוגות חד מיניים, נכון לשנת 2021.
רווקים, ללא קשר לנטייתם המינית, רשאים לאמץ ילדים, על פי סעיף 84 לקוד הילד והמתבגר.
הגנה מפני אפליה

סעיף 14 (II) של חוקת בוליביה, שיושם בפברואר 2009, אוסר ומעניש אפליה על רקע נטייה מינית וזהות מגדרית.
הגנה מפני אפליה > חוק איסור אפליה

החוק נגד גזענות וכל צורות האפליה מגדיר אפליה כ-"כל צורה של הבחנה, הדרה, הגבלה או העדפה על בסיס מין, צבע, גיל, נטייה מינית וזהות מגדרית, מוצא, תרבות, לאום, אזרחות, שפה, דת, אידאולוגיה, השתייכות פוליטית או פילוסופית, מצב משפחתי, מצב כלכלי, חברתי או בריאותי, מקצוע, עיסוק, רמת השכלה, מוגבלויות ו/או מוגבלות פיזית, ליקוי שכלי או חושי, הריון, מוצא, מראה פיזי, לבוש, שם משפחה או אחרים שיש להם מטרה או השפעה של ביטול או פגיעה בהכרה, בהנאה או במימוש, על בסיס שווה, של זכויות אדם וחירויות יסוד המוכרות על ידי החוקה והמשפט הבינלאומי".
החוק שינה את סעיף 281 לחוק העונשין כדי להפליל אפליה על רקע נטייה מינית או זהות מגדרית. כמו כן, אוסר על "הפצה והסתה לגזענות ולאפליה", וקובע כי כל מי "שבאמצעות כלשהי משדר רעיונות המבוססים על עליונות גזעית או שנאה, או שמקדמים או מצדיקים גזענות או כל סוג של אפליה על רקע המתואר לעיל, או המסיתים. לאלימות או לרדיפה של אנשים, על בסיס מניעים גזעניים או מפלים, ייאסר בין שנה לחמש שנים".
הגנה מפני אפליה > חוק פשעי שנאה

מאז 2010, סעיף "40bis" של חוק העונשין מחמיר עונשים של פשעים המונעים מכל אחד מהעילות המפלות הכלולות בסעיף 281, לרבות נטייה מינית וזהות מגדרית. במאי 2016, ארגון זכויות הלהט"ב "Colectivo de Lesbianas, Gays, Bisexuales y Personas Transgendería" הציג בפני האספה המחוקקת הרב-לאומית טיוטת חוק נגד פשעי שנאה המבוססים על נטייה מינית או זהות מגדרית, הכוללת עונש של כ-30 שנות מאסר. דיווחים על אלימות נגד להט"ב בבוליביה אינם נדירים. בשנת 2017 דיווח נציב תלונות הציבור של בוליביה כי 64 תושבי להט"ב נרצחו במדינה באותה שנה, מתוכם רק 14 מקרים נחקרו ואף אחד מתוכם לא הוביל לגזר דין.
זהות מגדרית

ב-25 בנובמבר 2015, הוצעה הצעת חוק אשר תאפשר לטרנסג'נדרים בוליבאנים לשנות את שמם ואת מינם החוקיים. ב-19 במאי 2016 העבירה לשכת הסגנים את חוק הזהות המגדרית. יום אחד לאחר מכן, לשכת הסנטורים העבירה את הצעד ברוב רגיל. ב-21 במאי 2016, החקיקה נחתמה לחוק על ידי סגן הנשיא אלווארו גרסיה לינרה, ונכנסה לתוקף ב-1 באוגוסט 2016.
החוק מאפשר לאנשים מעל גיל 18 לשנות באופן חוקי את שמם, מינם וצילומיהם במסמכים משפטיים בעוד כי נדרשת בדיקה פסיכולוגית המוכיחה כי האדם יודע ומניח מרצונו את שינוי הזהות, אך ניתוח להתאמה מגדרית לא מחייב פעולה זו. התהליך מוגדר כחסוי ויש לבצעו בפני שירות הרישום האזרחי. עיבוד התיעוד החדש נמשך כ-15 ימים.
עם זאת, מינם החדש שהוקצה עבור טרנסג'נדרים המסיימים תהליך להתאמה מגדרית, אינו מוכר למטרת נישואים. ביוני 2017 הורה בית הדין העליון לבחירות לשירות הרישום האזרחי להכיר במינם החדש של טרנסג'נדרים בבקשותיהם להינשא. בנובמבר 2017 פסל בית המשפט העליון של בוליביה הוראה זו, בעודו קבע שאינה חוקתית ושאין להכיר במין ששונה על פי החוק לצורך נישואים. קבוצות מקומיות הגישו ערעור על החלטה זו לבית הדין האינטר-אמריקאי לזכויות אדם במאי 2018.
שירות צבאי

הכוחות המזוינים של בוליביה הכריזו ב-2013 כי אזרחי להט"ב יורשו לשרת בגלוי בכוחותיהם החל משנת 2015, כולל טרנסג'נדרים.
תרומת דם

מאז 10 ביולי 2019, הצו העליון 24547 משנת 1997 החל להתיר לגברים המקיימים יחסי מין עם גברים לתרום דם. בעבר, הצו אסר על גברים הומוסקסואלים וביסקסואלים לתרום דם, ותייג אותם כ-"קבוצת סיכון גבוה". ביוני 2016 ביקש נציב תלונות הציבור מהממשלה לתקן את הצו, וקבע כי החוק נגד גזענות וכל צורות האפליה אוסר על אפליה על רקע נטייה מינית גם בתרומות דם.
טבלת סיכום

| --- | --- |
פעילות הומוסקסואלית חוקית:  (מאז 1832)
גיל הסכמה שווה לזוגות הטרוסקסואלים:  (מאז 1832)
חוקים נגד אפליה בתעסוקה:  (מאז 2009)
חוקים נגד אפליה במתן סחורות ושירותים:  (מאז 2009)
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2009)
חוקים נגד פשעי שנאה הכוללים נטייה מינית וזהות מגדרית:  (מאז 2010)
נישואים חד מיניים:  (איסור חוקתי מאז 2009 המכיר בנישואים הטרוסקסואלים בלבד)
הכרה בזוגות חד מיניים (איחוד אזרחי, שותפות לחיים):  (מאז 2023)
אימוץ משותף של זוגות חד מיניים:  אין נתונים
אימוץ ילד חורג על ידי זוגות חד מיניים:  אין נתונים
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (מאז 2015)
זכות לשינוי מגדר בחוק:  (מאז 2016)
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים:  אין נתונים
גברים המקיימים יחסי מין עם גברים רשאיים לתרום דם:  (מאז 2019)
הערות שוליים

1 2 3  HRW denuncia que en Bolivia negaron unión de pareja lesbiana, www.paginasiete.bo (ב־)
↑  Bolivia Age of Consent & Statutory Rape Laws, www.ageofconsent.net
↑  Punto Com, Proyecto para aprobar matrimonios gay entra al Legislativo, www.hoybolivia.com (ב־)
↑  "Latin American human rights court urges same-sex marriage legalization". Reuters (באנגלית). 2018-01-10. נבדק ב-2021-12-02.
↑  Inter-American Court endorses same-sex marriage; Costa Rica reacts, The Tico Times | Costa Rica News | Travel | Real Estate, ‏2018-01-10 (באנגלית אמריקאית)
↑  Reuters (2020-12-12). "Bolivia approves first same-sex union following legal battle". Reuters (באנגלית). נבדק ב-2021-12-24.
↑  Bolivia registrará por primera vez la unión libre de una pareja homosexual, La Vanguardia, ‏2020-12-11 (בספרדית)
↑  Bolivia autoriza por primera vez registrar la unión civil de una pareja del mismo sexo, France 24, ‏2020-12-12
↑  Bolivia: reconocen unión "libre" de pareja del mismo sexo - Caretas Mundo, Caretas, ‏2020-12-11 (בספרדית)
↑  Histórico, TSE resuelve el registro de unión libre entre dos personas del mismo sexo en Bolivia, El País Tarija (בספרדית)
↑  Constitución Política del Estado (CPE) - Infoleyes Bolivia, bolivia.infoleyes.com (בספרדית)
↑  Opinión Bolivia, Plantean 30 años de cárcel para crímenes por homofobia, Opinión Bolivia (בספרדית)
↑  El Nuevo Diario, El Nuevo Diario, El Nuevo Diario (בספרדית)
↑  Bolivia proposes law allowing transgender people to officially change names, genders | Shanghai Daily, archive.shine.cn
↑  Senado sanciona Ley de Identidad de Género en medio de cuestionamientos de la Iglesia - La Razón, web.archive.org, ‏2017-05-01
↑  Luz Mendoza, En un mes 50 transgénero y transexuales cambiaron su identidad en Bolivia, eju.tv (בספרדית)
↑  Luz Mendoza, Confirman validez de matrimonios de transexuales y transgénero en Bolivia, eju.tv (בספרדית)
↑  Redacción Sipse, Mundo, sipse.com, ‏2017-11-10 (בספרדית)
↑  Luz Mendoza, Colectivo LGBTI de Bolivia destaca Ley de Identidad de Género y Evo garantiza el libre ejercicio de sus derechos, eju.tv (בספרדית)
↑  GFMER Sexual and Reproductive Rights Country Information - Bolivia - Jimena Villar de Onis, www.gfmer.ch
↑  After Trump's ban, only 18 nations allow transgender people in military, Newsweek, ‏2017-07-26 (באנגלית)
↑  US court bars Trump from reversing transgender troops policy, AP NEWS, ‏2021-04-20 (באנגלית)
↑  Aprueban DS que elimina restricción a la población LGBTI como donante, El País Tarija (בספרדית)
↑  GACETA OFICIAL DEL ESTADO PLURINACIONAL DE BOLIVIA, web.archive.org, ‏2018-10-06
רייזה טורני, פעילת להט"ב בבוליביה בעת ועדת זכויות האדם של האו"ם, 2016
טורבוקאד

| --- | --- |

 מפתח:  חברת IMSI design
 מחזור חיים:  1986–הווה (כ־38 שנים) 
 גרסה אחרונה:  TurboCAD Pro 20 (מרץ 2013)
 מערכת הפעלה:  חלונות, Mac
 סוג רישיון:  קנייני
 קטגוריה:  תיב"ם
 חברת אדית פתרונות תוכנה
 
טורבוקאד (באנגלית: TurboCAD) היא תוכנת שרטוט והדמיה מבית התוכנה האמריקאי IMSI design.
רקע

התוכנה משמשת לתיב"ם דו־ממדי, תלת־ממדי וכן להדמיה לתחומים של הנדסה אזרחית, אדריכלות ועיצוב פנים. היא נחשבת לפורצת דרך בעולם השירטוט וההדמיות מהיותה תוכנה הפועלת בשיטת "One Stop Shop", כלומר תוכנה המשמשת לכלל תהליכי העבודה באדריכלות ועיצוב פנים, בשונה ממרבית תוכנות התיב"ם המתרכזות בתחום מסוים. סיומת קובצי הטורבוקאד הנה TCW.
טורבוקאד בישראל

בישראל משווקת התוכנה מאז שנת 2008 בבלעדיות חברת השיווק "Edit פתרונות תוכנה". בדומה למרבית תוכנות השירטוט, הטורבוקאד עובדת בשקיפות מלאה עם יתר תוכנות השירטוט, ההדמיה, והמשולבות (שירטוט והדמיה). בישראל נפוצה התוכנה בקרב למעלה מאלף משתמשים, נכון לשנת 2013.
היסטוריה

התוכנה פותחה במקור בדרום אפריקה על ידי הנדריק ורמוטן והיין אוזהייזן, והייתה מסוגלת לעבוד אך ורק במחשבי HP. בראשית דרכה שווקה התוכנה אך ורק בארצות הברית במקביל לתוכנת "ג'נריק-קאדד" (Generic CaADD) כאשר הרעיון המרכזי היה אחיד לשתיהן - ליצור תוכנה שתכיל גם שירטוט וגם הדמיה בעלויות נמוכות ותתחרה בתוכנת האוטוקאד המובילה בשוק כיום, אך מאחר שג'נריק-קאדד פורסמה לפני הטורבוקאד, היא זכתה לחשיפה נרחבת יותר בעיתונות בשל מחירה הנמוך (600$ במקור).
תפוצה

כיום טורבוקאד מופצת בלמעלה מ-80 מדינות ברחבי העולם, כאשר בחלקם היא אף נחשבת לתוכנה המובילה (אף מובילה יותר מאוטוקאד) ותופסת נתח שוק עיקרי בדרום אפריקה, בריטניה ויפן. עד שנת 1994, כ-13 שנים לאחר צאת הגרסה הראשונית, נפוצה התוכנה בקרב כ-250 אלף משתמשים ונכון לשנת 2013, למעלה ממיליון משמשים.
ראו גם

תיב"ם
טיבאדר מיצגר

| --- | --- |
אין תמונה חופשית
 לידה:  10 באפריל 1869 מרצאלי, הונגריה 
 פטירה:  10 במרץ 1936 (בגיל 66) בודפשט, ממלכת הונגריה 
 תפקידים:  רופא, סופר 
 
טיבאדר מיצגר (בהונגרית: Mitzger Tivadar; מרצאלי, 10 באפריל 1869 – בודפשט, 10 במרץ 1936) היה רופא, ומחזאי הונגרי. אחיו של אימרה מיצגר.
ביוגרפיה

טיבאדר מיצגר נולד במשפחה יהודית כבנם של מיקשה מיצגר, רופא ושל צציליה קוהן. הוא סיים את בית הספר התיכון בקאפושוואר ובסומבטהיי ואת לימודיו באוניברסיטה בגראץ, שבה קיבל תואר דוקטור לרפואה בשנת 1893. לאחר מכן ביקר באוניברסיטאות בולטות ובמכונים רפואיים בחו"ל, כולל פריז, ברלין, לינדוויזה (Lindewiese), וריסהופן (Wörishofen), בלד ובמקומות נוספים. בשנת 1896 הקים את המכון הרפואי ל"הידרו-אלקטרותרפיה" הראשון בהונגריה בבודפשט, שאליו הגיעו גם זרים מחו"ל לטיפול רפואי. ב-13 בפברואר 1922, בבודפשט הוא התחתן עם אנה מריה גרסטנר, בתם של קארוי גרסטנר ומריה רוּף, שהייתה צעירה ממנה ב-24 שנים. הם התגרשו בשנת 1925. ב-29 בינואר 1935, נשא לאישה את אנה מולנאר, בתם של פטר מולנאר ומריה קלמן. היא הייתה צעירה ממנו ב-37 שנים. טיבאדר מיצגר נפטר שנה לאחר מכן ב-10 במרץ 1936.
עבודותיו

שיטת ריפוי קטפורזית (Electrophoretic deposition). טיפול במחלות עצבים ומין. בודפשט, 1898.
חטאים בחיי המין של הנוער והשפעותיהם בגיל הבגרות. בודפשט, 1910.
המשמעות החברתית של הזנות. בודפשט, 1902.
חולי תאווה. בודפשט, 1902.
"הכל מצליח לו". קומדיה בשתי מערכות. הוצג בחודש אוגוסט 1890 במרצאלי, עם להקת ארפאד באלוג.